Public procurement notice: Contract Notice
Published: 2023-10-25
Buyer: Rádiós Segélyhívó és Infokommunikációs Országos Egyesület
Country: HU
Contract type: Services
Procedure: Open procedure
CPV classification: 72000000 | 72300000 | 72310000: Data processing services | 72320000
Submission deadline: 2023-11-30
Award criteria: The most economic tender

Technical requirements: Ajánlatkérő az Országos tűzátjelzést fogadó központ, mint adatfogadó és továbbító biztonsági diszpécserszolgálattal rendelkező rendszer) fejlesztői supportjára kér ajánlatot és a nyertes ajánlattevővel vállalkozási szerződést kíván kötni.
Az Országos tűzátjelzést fogadó központ célja, hogy összegyűjtse az ajánlatkérővel szerződésben álló intézmények (távfelügyeleti szolgáltatók és egyéni ügyfelek) tűzátjelző berendezéseiről érkező jelzéseket (tűz- és hibaátjelzés) és továbbítsa az ajánlatkérő által központilag üzemeltetett PAJZS rendszernek, valamint az egyéni ügyfelektől érkező hibaátjelzést a diszpécser részére megjelenítse, figyelemmel az Országos Tűzvédelmi Szabályzatról szóló 54/2014. (XII. 5.) BM rendelet rendelkezéseire.
A jelzést és tesztjelzést HTTPs kapcsolaton keresztül kapja XML üzenetek formájában az adott szerver. A kapott adatot a szerver megosztja a többi, georedundáns (=egy rendszer egymástól földrajzilag elkülönülten működő két vagy több tagja, melyek önállóan is képes a rendszert teljes egészében működtetni) hálózatba szervezett szerverrel és a szerverhálózat gondoskodik a jelzés célba juttatásáról. Ezáltal amennyiben valamelyik szerver által az üzenet célja felé például hálózati kapcsolati hiba lépne fel, viszont a másik szerver felől a cél elérhető, az üzenet abban az esetben is eljut a céljába.
Az üzenetek és tesztüzenetek célba juttatására és a rá kapott nyugta érkeztetésére összesen 15 másodperc áll rendelkezésre. Amennyiben ez az idő nem teljesül, a rendszer hibát jelez.
Az imént ismertetett automatizált rendszer minden tagjának van egy web alapú felülete, ahol a 7/24 szolgálatot (a hét minden napján, napi 24 órában) teljesítő diszpécser követi nyomon, hogy elakadt-e valahol az üzenet továbbítás. A továbbítás sikeresnek tekinthető, ha az adott eszköz a rábízott üzenetet a célba eljuttatta és erre a nyugtát megkapta.
Amennyiben nem sikerült az üzenetet célba juttatni és a rendszer hibát jelez, akkor a diszpécser telefonkapcsolat segítségével manuálisan juttatja el a valós jelzéseket a címzetthez.
Egyúttal manuálisan kezeli le a webfelületen az eseményt, egyúttal rögzíti az intézkedés végrehajtását. Továbbá a rendszer technikai üzemeltetőit értesíti az incidensről, akik haladéktalanul elkezdik az incidens kivizsgálását, elvégzik a szükséges beavatkozásokat.
A rendszer több diszpécser egyidejű munkáját szolgálja ki, tehát a fenti adatok szinkronizálódnak. A rendszernek karbantartási időablaka nincs, 7/24-ben üzemel. Az időközben érkező igények szerinti szoftvermódosításokat is ennek figyelembevételével kell leállásmentesen telepíteni.
A diszpécser további feladata, hogy meghatározott ügyfeleknél amennyiben ügyfél oldali technikai hibát észlel, akkor az ügyfelet értesíti a hiba tényéről. Egyúttal ezt az intézkedést is rögzíti a webes felületen.
A szoftver Windows szerveren fut, illetve Microsoft Azure platformon. Az alkalmazás C# nyelven íródott, MS SQL adatbázisra és Redis-re épül. A webfelület IIS felett fut .NET technológiával. A webfelület kliesnben futó része TypeScript nyelvre épül, aszinkron kommunikációval JSON formában átadott adatokat jelenít meg. A szoftverhez React UI és MobX állapotmenedzsment könyvtár lett felhasználva. Továbbá néhány része Python nyelven van írva.
A rendszer egyrészt internethez kapcsolódik, másrészt Nemzeti Távközlési Gerinchálózat (NTG) hálózathoz. Az Azure-ban futó rész szoftveresen implementált titkosított csatornája Cisco router IPsec titkosítójához kapcsolódik.
A fizikai szerverek ajánlatkérő megbízó szervertermében találhatóak. Az energiaellátásról és a fizikai hálózati kapcsolatról az ajánlatkérő gondoskodik. Nyertes ajánlattevő feladata a Windows szerver és a benne futó teljes szoftverkörnyezet üzemeltetése.Microsoft Azure esetén a szolgáltatás teljes mértékű üzemeltetése a számlázási területet leszámítva nyertes ajánlattevő feladata.
A rendszer folyamatosan üzemel, karbantartási időablak nincs hagyva. Amennyiben a szoftvert az új igény miatti átfejlesztés miatt cserélni kell, ez esetben sem lehet leállítani a rendszert, hanem a szervereket egyesével lefrissítve kell zökkenőmentesen az új funkcióknak aktiválódniuk. Az új szoftver telepítése előtt a megfelelő alapossággal kidolgozott automatikus és manuális teszteseteket le kell futtatni az új szoftveren.A rendszer egyik fele nyílt internetre csatlakozik, ezért a megfelelő biztonságáról gondoskodni kell, továbbá erről rendszeres sérülékenységvizsgálattal meg kell győződni. Továbbá mindent be kell tartani, amit a jelzésátviteli rendszerekre az ISO/IEC 27001:2013 szabvány szerinti információbiztonsági kézikönyv előír.
Az üzemeltetett szoftverrel kapcsolatban időnként új igények jelentkeznek, amelyeket nyertes ajánlattevőnek implementálnia kell. Ez az üzemeltetett szoftver részleges átdolgozásával jár. Az átalakított szoftvert a rendszerbe való telepítés előtt alapos tesztelésnek kell alávetni, amely funkcionális, továbbá biztonsági tesztet jelent.
Az átalakított szoftvert oly módon kell a rendszerben élesíteni, hogy a jelzéstovábbítás folyamatosságát ez nem veszélyeztetheti.A szerverre történő feltelepítése után a teljes rendszeren átfogó biztonsági tesztelést kell végrehajtani. Az éles rendszerben történő biztonsági tesztelés viszont nem veszélyeztetheti a jelzésátvitel folyamatosságát.

Eligibility requirements: Az ajánlattevő személyes helyzetére vonatkozó adatok (kizáró okok): - Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében felsorolt kizáró okok fennállnak. - Az ajánlatkérő kizárja az eljárásból azt az ajánlattevőt, alvállalkozót, illetve az alkalmasság igazolásában részt vevő szervezetet, akivel szemben valamely kizáró ok az eljárás során következett be. Megkövetelt igazolási mód: - Az ajánlattevőnek, illetőleg a kapacitásait rendelkezésre bocsátó szervezetnek a Kbt. 67. § (2)-(3)bekezdése, valamint a 321/2015. (X. 30.) Korm. rendelet 1. § (1) bekezdésében és 3. § (2) bekezdése foglaltaknak megfelelően, az Egységes Európai Közbeszerzési Dokumentum (EEKD) benyújtásával kell előzetesen igazolnia, hogy nem tartozik a Kbt. 62. § (1) és (2) bekezdésének hatálya alá. (előzetes igazolás) - Azon alvállalkozók tekintetében, amelyek nem vesznek részt alkalmasság igazolásában az ajánlattevőnek a Kbt. 67. § (4) bekezdése szerint nyilatkozatát kell benyújtania arról, hogy nem vesz igénybe a szerződésteljesítéséhez a 62. § szerinti kizáró okok hatálya alá eső alvállalkozót. (előzetes igazolás) - A Kbt. 64. §-ában foglalt esetben, amennyiben ajánlattevő élni kíván a lehetőséggel, úgy azt az Egységes Európai Közbeszerzési Dokumentumban meg kell jelölnie, valamint annak mellékleteként csatolni kell az ajánlatában a Közbeszerzési Hatóság a 188. § (4) bekezdése szerinti végleges határozatának, vagy közigazgatási per esetén a bíróság a 188. § (5) bekezdése szerinti jogerős határozatának másolati példányát.(előzetes igazolás) - Az ajánlatkérő által a Kbt. 69. § (4)-(7) bekezdése alapján a kizáró okokra vonatkozó igazolások benyújtására felhívott gazdasági szereplőnek a 321/2015. (X. 30.) Korm. rendelet 8. §, 10. § 12-16. §-a szerint kell igazolnia, hogy nem tartozik a kizáró okok hatálya alá, - A gazdasági szereplő által ajánlatában az ajánlatkérő erre vonatkozó felhívása nélkül benyújtott igazolásokat az ajánlatkérő figyelmen kívül hagyhatja és elegendő azokat csak az eljárást lezáró döntést megelőzően,kizárólag azon ajánlattevők tekintetében bevonni a bírálatba, amely ajánlattevőket ajánlatkérő az igazolások benyújtására kívánt felhívni. Amennyiben az ajánlattevő az igazolásokat korábban benyújtotta, az ajánlatkérőnem hívja fel az ajánlattevőt az igazolások ismételt benyújtására, hanem úgy tekinti, mintha a korábban benyújtott igazolásokat az ajánlatkérő felhívására nyújtották volna be - és szükség szerint hiánypótlást rendel el vagy felvilágosítást kér, - Ajánlatkérő a Kbt. 69. § (6) bekezdése alapján az eljárást lezáró döntés meghozatalát megelőzően az értékelési szempontokra figyelemmel az első kettő legkedvezőbbnek tekinthető ajánlattevőt hívja fel az igazolások benyújtására. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény,illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. A Kbt. 69.§ (11a) bekezdése alapján nem kérhető a gazdasági szereplőtől olyan igazolás benyújtása,amelyet ugyanazon ajánlatkérő részére a gazdasági szereplő korábbi közbeszerzési vagy koncessziós beszerzési eljárásban az EKR-ben elektronikus úton már benyújtott. Ebben az esetben az ajánlatkérő felhívására a gazdasági szereplő nyilatkozik arról, hogy mely korábbi eljárásban benyújtott igazolást kéri figyelembe venni a bírálat során. Az ajánlatkérő attól függetlenül vizsgálja meg, hogy a korábban benyújtott igazolás megfelel-e az adott közbeszerzési eljárásban benyújtandó igazolásra irányadó tartalmi követelményeknek, hogy a korábbi igazolás adott esetben megjelöli, hogy azt mely közbeszerzési eljárásban való felhasználás céljára állították ki. Irányadó továbbá a 321/2015.(X.30.) Korm.rendelet 1-16. §-ai.